తెలంగాణలో మహిళా తహసీల్దార్ దారుణహత్య WATCH LIVE TV
ఐడీబీఐలో కుంభకోణం.. చేపల చెరువుల పేరుతో రూ. 772 కోట్లు కుచ్చుటోపి
బ్యాంకింగ్ కుంభకోణాల జాబితాలో మరో ఉదంతం చేరింది. ఐడీబీఐ బ్యాంక్‌కు చెందిన ఆంధ్రప్రదేశ్‌, తెలంగాణ రాష్ట్రాల పరిధిలోని 5 శాఖల్లో సుమారు రూ.772 కోట్ల మేర మోసం జరిగినట్లు తేలింది.
TNN | Updated:
Mar 28, 2018, 03:39PM IST
బ్యాంకింగ్ కుంభకోణాల జాబితాలో మరో ఉదంతం చేరింది. ఈసారి తెలుగు రాష్ట్రాలకు చెందిన ఐదు బ్రాంచీలు నిండా మునిగాయి. ఐడీబీఐ బ్యాంక్‌కు చెందిన ఆంధ్రప్రదేశ్‌, తెలంగాణ రాష్ట్రాల పరిధిలోని 5 శాఖల్లో సుమారు రూ.772 కోట్ల మేర మోసం జరిగినట్లు తేలింది. మంగళవారం (మార్చి 27) నిర్వహించిన ఆడిట్‌ అనంతరం ఈ విషయం వెలుగులోకి వచ్చింది. 2009-2013 మధ్య కాలంలో మోసపూరిత రుణాలు ఇచ్చినట్లు తేలింది. చేపల చెరువుల పేరుతో కొంత మంది తప్పుడు సర్టిఫికెట్లు చూపించి రుణాలు పొందినట్లు అధికారులు గుర్తించారు.
ఈ రుణాలన్నీ బ్యాంకుకు చెందిన ఇద్దరు అధికారుల ద్వారా మంజూరైనట్లు గుర్తించారు. వీరిలో ఇప్పటికే ఒక అధికారి రిటైర్ అయినట్లు గుర్తించారు. ఈ కుంభకోణంపై ఐడీబీఐ సిబ్బంది సీబీఐకి ఫిర్యాదు చేశారు. బషీర్‌బాగ్‌, గుంటూర్‌ జిల్లాలోని పలు బ్రాంచ్‌లకు సంబంధించిన 5 ఫిర్యాదులను నమోదు చేశారు.